Diari Oficial de la Generalitat Valenciana


Sumari del DOGV 2261, del 06-05-1994 (1994/831327)

ORDRE de 25 d'abril 1994, de la Conselleria Educació i Ciència i de la Conselleria de Medi Ambient, per la qual es convoca concurs públic de projectes d'educació ambiental, i ajudes i subvencions per al seu desenvolupament i realització, dirigit a centres públics i privats concertats de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/25/(1)/dof/vci/html**

### Dades del document

Número de DOGV
:   2261

Data del DOGV
:   06-05-1994

Secció del DOGV
:   DISPOSICIONS GENERALS

Número del document
:   1994/831327


Data del document
:   25-04-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 25 d'abril 1994, de la Conselleria d'Educació i Ciència i de la Conselleria de Medi Ambient, per la qual es convoca concurs públic de projectes d'educació ambiental, i ajudes i subvencions per al seu desenvolupament i realització, dirigit a centres públics i privats concertats de la Comunitat Valenciana. [94/2844]  
El coneixement, la conservació i la millora del medi, són valors que cal potenciar i transmetre a les noves generacions de ciutadans, dins d'una concepció global i de valoració positiva del desenvolupament humà.  
Per aconseguir aquest objectiu, ha de vertebrar-se als centres educatius un disseny de projectes d'Educació Ambiental amb una proposta integradora i multidisciplinària, tenint en compte els programes internacionals de la UNESCO (PIEA), les Nacions Unides (PUNMA) i les recomanacions dels ministres d'Educació de la Comunitat Europea. Aquestes activitats s'han d'orientar cap a la consecució d'unes relacions equilibrades ésser humà-medi, emmarcades en una concepció ecològica global, creant actituds positives en els alumnes; únic camí per a la construcció d'una societat capaç de gestionar el seu medi ambient en el respecte a l'equilibri de la biosfera. En aquest sentit, els centres educatius són llocs privilegiats com a institucions formatives on es pot i s'ha d'iniciar aquest procés de conscienciació.  
A la Comunitat Valenciana, tenint en compte les orientacions internacionals esmentades, la política educativa de la Generalitat es proposa la potenciació dels hàbits i actituds de respecte a la natura i al patrimoni cultural, històric i lingüístic del nostre entorn. Orientació educativa que ens dóna la LOGSE i les orientacions curriculars de la nostra comunitat autònoma i que cal desenvolupar en el camp de la transversalitat de l'Educació Ambiental.  
És per tot això que la Conselleria d'Educació i Ciència i la Conselleria de Medi Ambient de la Generalitat Valenciana ofereixen als centres educatius, a l'alumnat i professorat, la possibilitat de descobrir i valorar el patrimoni natural, social i cultural del nostre entorn de les terres valencianes, dins del context històric, social i lingüístic propi, i la formació del professorat necessària perquè els centres realitzen projectes d'actuació, no de forma aïllada, sinó amb el suport institucional dels centres de professors i la Inspecció Educativa.  
Per això, i fent ús de les atribucions que ens confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENEM:  
Primer  
1. Convocar l'oferta del Programa d'Educació Ambiental, mitjançant concurs públic de projectes d'educació ambiental.  
2. Convocar ajudes i subvencions per a la realització de les activitats i el desenvolupament dels projectes esmentats.  
3. Aprovar les bases per les quals es regirà aquesta convocatòria, que constitueixen l'annex I.  
Segon  
1. Per al suport econòmic de les activitats i projectes d'educació ambiental dels centres educatius públics, aquests podran sol·licitar una ajuda a càrrec del capítol II dels programes 421.30, 422.30 i 422.20, per un import total màxim de 30.559.899 PTA.  
2. Per al suport econòmic de les activitats i els projectes d'educació ambiental dels centres educatius privats concertats, aquests podran sol·licitar una subvenció a càrrec del capítol IV del programa 421.30 de la línia 4.06, per un import total màxim de 5.000.000 PTA.  
En ambdós casos del pressupost de la Generalitat per a 1994, amb la finalitat de sufragar parcialment les despeses de funcionament que al centre educatiu públic li genere la participació en els projectes d'educació ambiental, i en concepte de subvenció en el cas dels centres educatius privats concertats, en tot cas, la quantitat concedida no podrà excedir el total de les despeses que li genere al centre la realització d'aquests projectes.  
DISPOSICIONS FINALS  
Primera  
La Conselleria d'Educació i Ciència i la Conselleria de Medi Ambient es reserven el dret de difondre i publicar els treballs dels projectes que hagen estat seleccionats, durant el temps màxim d'un any.  
Segona  
Serà d'aplicació el text refós de la Llei d'Hisenda Pública de la Generalitat Valenciana, en el cas dels centres educatius privats, i la Llei de Pressupostos de la Generalitat Valenciana per a 1994, per als centres públics, en tots aquells aspectes que no regule aquesta ordre.  
Tercera  
Es delega el director general d'Ordenació i Innovació Educativa i la directora general de Conservació del Medi Natural per a concedir les ajudes d'aquesta ordre, i se'ls autoritza a adoptar les mesures que siguen necessàries per al seu compliment i desenvolupament.  
Quarta  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
València, 25 d'abril de 1994  
El conseller d'Educació i Ciència,  
JOAN ROMERO I GONZÁLEZ  
El conseller de Medi Ambient,  
EMÈRIT BONO I MARTÍNEZ  
ANNEX I  
Bases de la convocatòria per a la realització  
de les activitats i projectes d'educació ambiental  
Primera. Objecte, característiques i tipus de projectes  
Els centres educatius públics i privats concertats, podran concursar a les següents modalitats de projectes:  
A) Projectes el desenvolupament dels quals fa ús de la informació, el suport i l'assessorament que donen els centres d'educació ambiental de la xarxa de la Conselleria d'Educació i Ciència i/o els centres d'informació dels espais naturals protegits de la Conselleria de Medi Ambient, que es detallen amb les seues característiques i definició de funcionament en l'annex II.  
1. Aquests projectes podran tractar sobre l'oferta que realitzen els centres d'educació ambiental i els centres d'informació dels espais naturals protegits esmentats.  
2. El desenrotllament dels projectes configuraran un mòdul anomenat {REF Introducció de l'educació ambiental als centres}, actuació que té les fases següents:  
- Reflexió teòrica del professorat (en sessions a partir de les 17 hores): 15 hores.  
- Concreció del projecte: 9 hores.  
- Trobada del professorat en l'equipament d'educació ambiental, preparatòria de les activitats: 9 hores.  
- Experimentació amb els alumnes en l'equipament (una sessió com a mínim): 9 hores.  
- Seguiment i avaluació: 9 hores.  
- Elaboració d'una memòria: 9 hores.  
La durada mínima d'aquest mòdul serà de 60 hores.  
B) Aquests projectes es desenrotllaran de forma autònoma pels centres educatius públics i privats concertats.  
1. Aquests projectes podran tractar dels temes següents:  
- Estudi d'un entorn característic.  
- Pla d'activitats de recuperació o conservació d'una zona, espai natural, barri, etc.  
- Pla d'activitats a realitzar abans, durant i després d'una estada en una granja escola, escola de natura, d'un itinerari, etc.  
- Pla de posada en funcionament de l'hort o granja a l'escola.  
- Projectes educatius al voltant dels residus sòlids.  
- Projecte educatiu d'investigació descentralitzada (Coastwatch).  
- Qualsevol altre projecte d'activitats que responga a l'educació ambiental.  
2. A més del seu caràcter autònom, aquests projectes podran comptar amb el suport, l'assessorament i el seguiment dels centres d'educació ambiental, en la mesura de les seues possibilitats materials i personals.  
Segona. Participants  
Podran participar en aquesta convocatòria de projectes d'educació ambiental, així com en el concurs d'ajudes i subvencions, els centres educatius públics i privats concertats de la Comunitat Valenciana que imparteixen els ensenyaments següents:  
- Educació Infantil.  
- EGB i Primària.  
- Educació Secundària, BUP, FP i ensenyaments de règim especial.  
- Educació Especial.  
- Educació de les persones adultes.  
Tercera. Sol·licitud i documentació  
Els centres educatius públics i privats concertats podran accedir a les dues modalitats de participació, complimentant els models de sol·licitud que consten en els annexos corresponents:  
a) Els projectes d'Educació Ambiental de la modalitat {REF A}, que inclouen la participació d'alumnes i professors dels centres educatius en els equipaments d'experimentació didàctica, anomenats centres d'Educació Ambiental i centres d'Informació dels Espais Naturals Protegits, que figuren en l'annex II. Emplenaran i tramitaran l'annex III.  
b) Els projectes d'Educació Ambiental que realitzen els centres educatius autònomament, podran accedir a la modalitat {REF B}, emplenant i tramitant l'annex IV, adjuntaran el projecte on s'especificarà:  
- Títol del projecte, i professor responsable.  
- Descripció de l'entorn i/o context característic i la seua relació amb el centre educatiu.  
- Inclusió de les activitats d'educació ambiental en la programació general del centre.  
- Formulació dels objectius als àmbits de coneixements, hàbits i actituds per als nivells i cicles implicats.  
- Programació de les activitats a desenvolupar pels alumnes.  
- Assignació de responsabilitats del professorat i personal col·laborador.  
- Institucions i grups que recolzen i col·laboren en el projecte, adjuntant la certificació corresponent.  
Ambdós casos s'adjuntarà al projecte l'informe favorable del Consell Escolar del Centre, mitjançant el certificat corresponent.  
Quarta. Presentació i termini.  
1. Les sol·licituds acompanyades de la documentació relacionada a les bases d'aquesta convocatòria, es dirigiran al director territorial d'Educació, i es podran presentar al Registre de les direccions territorials d'Educació, als centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts a la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
2. El termini de presentació de sol·licituds és de 30 dies naturals, comptadors a partir de la publicació d'aquesta ordre al Diari Oficial de la Generalitat Valenciana.  
Cinquena. Ajudes i subvencions  
1. Les ajudes i subvencions constituiran assignacions econòmiques, en concepte de sobredotació per despeses extraordinàries de funcionament, amb la finalitat de desenvolupar els projectes d'educació ambiental.  
2. El centres públics i privats concertats podran sol·licitar les ajudes i subvencions, tant per als projectes de modalitat {REF A}, com de modalitat {REF B}, emplenant i tramitant l'annex V, en el termini establert per la base quarta.  
Sisena. Percepció i justificació de les ajudes i subvencions  
1. Les ajudes i subvencions es faran efectives després de la publicació de la resolució d'adjudicació, una vegada acceptada expressament la realització del projecte d'educació ambiental i l'ajuda econòmica en el seu cas, mitjançant escrit de la direcció del centre a la Direcció General d'Ordenació i Innovació Educativa, en el termini de 30 dies naturals a partir del dia següent al de la publicació de la resolució definitiva al Diari Oficial de la Generalitat Valenciana.  
2. Donat el caràcter de sobredotació per despeses extraordinàries de funcionament de les ajudes i subvencions, als documents de control de l'activitat econòmica del centre hauran d'especificar-se clarament els ingressos i les despeses que es produesquen per raó d'aquesta convocatòria.  
3. Els centres públics adjuntaran la justificació de l'import de l'ajuda concedida a la justificació anual que ha d'efectuar d'acord amb l'Ordre de 2 de maig de 1991, de la Conselleria d'Educació i Ciència.  
4. Els centres privats concertats, per poder percebre la subvenció atorgada, hauran de justificar documentalment, mitjançant originals o fotocòpies compulsades, davant la Direcció General d'Ordenació i Innovació Educativa les despeses que específicament ha suposat el desenvolupament del projecte. Amb aquest fi s'estableix el període de justificació fins el 15 d'octubre de 1994. Transcorregut aquest la no justificació suposarà la renuncia a la subvenció corresponent.  
Setena. Comissions de selecció  
1. La selecció de projectes i proposta de concessió d'ajudes i subvencions estarà realitzada per una comissió, constituïda en cadascuna de les direccions territorials d'Educació, i estarà composta per:  
President: cap del Servei d'Educació de la Direcció Territorial d'Educació.  
Vocals:  
- Un director de CEP, nomenat pel director territorial d'Educació.  
- Dos assessors dels centres d'educació ambiental de l'àmbit de la direcció territorial d'Educació, designats pel director territorial d'Educació.  
- Un funcionari tècnic de la direcció territorial de Medi Ambient, designat pel director territorial.  
- Dos assessors dels parcs i paratges naturals ubicats a l'àmbit de la direcció territorial de Medi Ambient, designats pel director territorial.  
Secretari:  
- Un funcionari administratiu de la direcció territorial d'Educació, designat pel director territorial.  
2. La comissió podrà dotar-se de l'assessorament d'aquells tècnics que considere oportú, per completar la valoració dels projectes.  
3. El funcionament de les comissions s'ajustarà al que disposa l'article 22 i següents de la Llei de Règim Jurídic de les Administracions Públiques i del Procediment Administratiu Comú.  
Vuitena. Criteris de selecció  
Els projectes presentats seran seleccionats, i es realitzarà la proposta d'assignacions econòmiques, d'acord amb els criteris següents:  
a) Percentatge del professorat implicat en el projecte del total del centre.  
b) Interdisciplinarietat que es desenvolupa en el projecte.  
c) Incardinació del projecte en el currículum.  
d) Component actitudinal del projecte.  
e) Continuïtat del projecte.  
f) Suport dels CEP i altres institucions al projecte.  
Novena. Publicació de la resolució  
1. Resolució provisional:  
a) La relació provisional de projectes seleccionats amb les assignacions econòmiques adjudicades es farà pública en els taulers d'anuncis de la Conselleria d'Educació i de la Conselleria de Medi Ambient, i de les direccions territorials corresponents.  
b) Hi haurà un termini de 8 dies naturals per a reclamacions davant les comissions de selecció. Aquestes resoldran la proposta definitiva a les direccions generals d'Ordenació i Innovació Educativa i de Medi Natural.   
2. Resolució definitiva:  
a) Vista la proposta de les comissions territorials de Selecció, les direccions generals d'Ordenació i Innovació Educativa i de Medi Natural, dictaran resolució definitiva de la convocatòria per delegació de les respectives conselleries, que serà publicada al Diari Oficial de la Generalitat Valenciana.  
3. Passats tres mesos des del dia següent al de la finalització del termini per a la presentació de les sol·licituds, sense recaure resolució expresa, aquestes s'entendran denegades.  
4. Contra aquesta resolució definitiva, els centres privats concertats, podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, de conformitat amb el que es disposa als articles 58 i següents de la Llei de la Jurisdicció Contenciosa Administrativa, de 27 de desembre de 1956.  
Deu. Obligacions dels beneficiaris  
L'acceptació de la realització dels projectes i la percepció de les ajudes i subvencions per part dels centres implica els compromisos següents:  
a) Realització del projecte d'educació ambiental.  
b) Presentar a la direcció territorial d'Educació corresponent dos exemplars de la memòria del projecte.  
c) Justificació econòmica de les ajudes o subvencions rebudes, segons s'indica a la base sisena.  
d) Assistència del professorat responsable del projecte a les jornades de formació i de seguiment que siguen convocades.  
ANNEX II  
Els projectes de la modalitat {REF A} i els centres educatius que els desenvolupen faran ús dels centres d'Educació Ambiental de la xarxa de la Conselleria d'Educació i Ciència i els centres d'informació dels espais protegits de la Conselleria de Medi Ambient, que es constitueixen com a centres d'experimentació didàctica en el camp de l'educació ambiental, en col·laboració amb els centres de professors (CEP), per a fer ús educatiu de microentorns característics amb la finalitat de:  
a) Donar a conèixer conjunts ecològics singulars a alumnes i professors.  
b) Conscienciar alumnes i professors en la valoració del medi ambient com a patrimoni col·lectiu que s'ha de respectar, conservar i millorar.  
c) Fomentar activitats d'apropament als entorns singulars, dintre d'un plantejament metodològic, renovador i interdisciplinari.  
d) Facilitar l'elaboració de materials didàctics per al tractament pedagògic i integrador del medi ambient.  
e) Col·laborar a la formació del professorat en el camp de l'Educació Ambiental.  
f) Facilitar la introducció de l'Educació Ambiental en el Sistema Educatiu Valencià.  
Aquests centres d'educació ambiental i els centres d'informació oferiran: informació, suport i assessorament als projectes que realitzen els centres educatius, tant al seu entorn, com en aquells altres que compten amb actuacions, en la mesura de les seues possibilitats materials i personals.  
Els centres d'Educació Ambiental i Centres d'Informació dels Espais Naturals Protegits que s'ofereixen en aquesta convocatòria són:  
1. CEA Racó de l'Olla (El Saler-València). Estudi del parc natural; els seus ecosistemes (albufera, marjal, dunes, mallades i platja) usos i problemàtiques ambientals.   
2. CEA El Termet (Vila-real). Riu Millars (aprofitament d'aigües, curs baix). Ecosistema urbà. Recursos sòcio-naturals a la serra d'Espadà. Estudi paisatge de muntanya mitjana.  
3. CEA Aula de la Mar (Benicàssim). L'equilibri ambiental al litoral. Explotació i utilització dels recursos marins. Les problemàtiques mediambientals de les zones costaneres. Turisme i medi ambient.  
4. CEA Mont del Benacantil (Alacant). Ecosistema urbà i bosc mediterrani, illa de Tabarca.  
5. CEA Almafrà (Benidorm). Ecosistema urbà. Turisme i medi ambient. El paisatge de la Marina.  
6. CEA La Casella-Murta (Alzira). Degradació del bosc mediterrani. L'equilibri ambiental. Coneixement del medi natural.  
7. CEA Casa de la Natura (Gandia). Riu Serpis. Apicultura. Agricultura biològica. Les problemàtiques mediambientals.  
8. Gabinet didàctic del Jardí Botànic de València. Jardí Botànic.  
9. Assessoria de l'Hort de Trénor (Torrent). Proposta botànica de l'Hort de Trénor. Impacte humà del barranc de Torrent. Zona humida del barranc de Cortitxelles.  
10. Centre d'Informació del Parc Natural de l'Albufera, Racó de l'Olla de València. Estudi de la flora i fauna de les zones humides, estudi de l'ecosistema d'un llac i l'etnologia.  
11. Centre d'Informació del Parc Natural de les Illes Columbretes, Planetari de Castelló (Castelló). La fragilitat de les illes hi impossibilita la instal·lació d'un centre. Permet un apropament al coneixement de les seues característiques generals (insularitat, especiació, etc.)  
12. Centre d'Informació del Paratge Natural del Prat de Cabanes-Torreblanca, Centre d'Aqüicultura de Torre de la Sal (Cabanes). Estudi de la flora i fauna (ictiofauna i avifauna principalment), ecosistema platja, impactes humans (extracció de turba).  
13. Centre d'Informació del Paratge Natural del Desert de les Palmes, la Bartola (Benicàssim). Estudis de la vegetació, fauna i geologia. Tècniques i pràctiques de repoblacions. Col·laboracions amb els vivers forestals.  
14. Centre d'Informació del Paratge Natural del Fondó (Elx-Crevillent). Estudis de fauna i flora. Estudi integral de l'aigua (importància, consum, zones humides, etc.).  
15. Centre d'Informació del Parc Natural del Carrascar de la Font Roja, cases de la propietat municipal al Santuari (Alcoi). Estudi de la vegetació, fauna i etnologia (les caves o pous de neus).  
16. Centre d'Informació del Parc Natural del Penyal d'Ifac, Aula del Penyal (Calp). Estudi de la vegetació amb el suport d'un viver didàctic. Pràctiques de biologia marina.  
17. Centre d'Informació del Parc Natural del Montgó, Casa de Torrecremada (Dénia), Casa de la Cultura (Xàbia). Estudi de la vegetació autòctona i d'etnologia.  
18. Centre d'Informació del Paratge Natural de les Salines de Santa Pola, casa forestal de Guardamar del Segura (Guardamar del Segura). Estudi de l'avifauna i de l'activitat salinera.  
19. Centre d'Informació del Paratge Natural de les Llacunes de la Mata-Torrevieja, casa forestal de la Mata (Torrevieja). Estudi de la flora i fauna i de l'activitat salinera.  
ANNEX III  
Apartat segon  
Per a participar en la modalitat d'introducció de l'educació ambiental als centres, caldrà emplenar aquest apartat 2n per cada professor/a participant i adjuntar-ho a l'apartat primer d'aquest annex III.  
a) Centre d'educació ambiental o centre d'informació d'espai natural protegit que sol·liciteu: ...  
b) Dades del professorat  
Nom: ... Cognoms: ...  
DNI: ... NRP: ...  
Adreça: ... CP: ...  
Localitat: ... Prov.: ... Tel.: ...  
Situació administrativa: ...  
Nivell on imparteix la docència: ...  
Àrees o matèries que imparteix: ...  
c) Dades complementàries  
1. Quins són els motius que us impulsen a participar-hi? ...  
2. Heu col·laborat en activitats d'educació ambiental? Valoreu-les ...  
3. Quin temps de coordinació s'estableix al vostre centre en relació amb aquesta convocatòria i com es durà a terme? ...  
4. Com estan reflectides aquestes activitats en la vostra programació i en el pla de centre? ...  
ANNEX IV  
Sol·licitud global del centre per a participar  
en la modalitat {REF B} de l'ordre  
Dades del centre:  
Règim:  
Públic ... [ ] (marqueu amb una X)  
Privat concertat ... [ ]  
Nom: ... Codi: ...  
Adreça: ... DP: ...  
Localitat: ... Prov.: ... Tel.: ...  
Fax ...  
Nivells d'ensenyament que s'hi imparteixen: ...  
Nombre total d'unitats: ...  
Nombre de professors: ...  
Nom del projecte Professorat responsable   
 ... ...  
 ... ...  
 ... ...  
..., ... d ... de 1994  
EL DIRECTOR COM A PRESIDENT DEL  
CONSELL ESCOLAR  
O TITULAR DEL CENTRE   
ANNEX V


Còpia Permalink ELI